सद्भावना रेल यात्रा की तैयारी के दौरान ही महाराष्ट्र के लातूर जिले में 30 सितंबर को बड़ा भूकंप आ गया। विनाशकारी भूकंप के बाद देश में पांच दिन का राष्ट्रीय शोक घोषित किया गया। इसके बाद सद्भवाना रेल यात्रा के शुभारंभ की तारीख टाल दी गई। पहले यह तय तारीख 2 अक्तूबर थी। कई लोगों को यह भी अंदेशा था की यात्रा भी स्थगित हो जाएगी। लेकिन ऐसा नहीं हुआ। अब रेलयात्रा के आरंभ की तारीख आठ अक्बतूर को शाम 4.50 बजे तय किया गया। इसी बीच अनूप कुमार भूतड़ा जैसे हमारे कुछ उत्साही साथी लातूर में भूकंप पीड़ितों की सहायता करने चले गए।